Document ID: 32013R0357

REGULAMENTUL DE PUNERE ÎN APLICARE (UE) NR. 357/2013 AL COMISIEI
din 18 aprilie 2013
de modificare a Regulamentului (CE) nr. 903/2009 și a Regulamentului de punere în aplicare (UE) nr. 373/2011 în ceea ce privește conținutul minim al preparatului de Clostridium butyricum (FERM BP-2789) ca aditiv furajer pentru puii pentru îngrășare și speciile aviare minore (cu excepția găinilor ouătoare) (titularul autorizației: Miyarisan Pharmaceutical Co. Ltd. reprezentat de Miyarisan Pharmaceutical Europe S.L.U.)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
Utilizarea preparatului de Clostridium butyricum (FERM BP-2789), care face parte din categoria „aditivi zootehnici”, a fost autorizată pentru 10 ani ca aditiv furajer pentru puii pentru îngrășare prin Regulamentul (CE) nr. 903/2009 (2) și pentru speciile aviare minore (cu excepția găinilor ouătoare) și pentru purceii înțărcați și pentru speciile porcine minore (înțărcate) prin Regulamentul de punere în aplicare (UE) nr. 373/2011 al Comisiei (3).
(2)
În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus modificarea condițiilor de autorizare a preparatului în cauză prin reducerea conținutului minim al acestuia de la 5 × 108 UFC/kg la 2,5 × 108 UFC/kg de furaj complet pentru utilizarea la puii pentru îngrășare și la specii aviare minore (cu excepția găinilor ouătoare). Cererea a fost însoțită de datele justificative relevante. Comisia a înaintat cererea respectivă Autorității Europene pentru Siguranța Alimentară (denumită în continuare „autoritatea”).
(3)
Autoritatea a concluzionat, în avizul său din 11 decembrie 2012 (4), că, în cadrul noilor condiții de utilizare propuse, preparatul în cauză prezintă un potențial de îmbunătățire a performanței în doza minimă solicitată de 2,5 × 108 UFC/kg în cazul puilor pentru îngrășare și al speciilor aviare minore (cu excepția găinilor ouătoare). Autoritatea nu consideră necesară prevederea unor cerințe specifice de monitorizare după introducerea pe piață. Autoritatea a verificat, de asemenea, raportul privind metoda de analiză a aditivului furajer, transmis de laboratorul de referință înființat în temeiul Regulamentului (CE) nr. 1831/2003.
(4)
Condițiile prevăzute la articolul 5 din Regulamentul (CE) nr. 1831/2003 sunt îndeplinite.
(5)
Prin urmare, Regulamentul (CE) nr. 903/2009 și Regulamentul de punere în aplicare (UE) nr. 373/2011 ar trebui modificate în consecință.
(6)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 903/2009, în coloana „Conținut minim”, cuvintele „5 × 108 UFC” se înlocuiesc cu cuvintele „2,5 × 108”.
Articolul 2
În anexa la Regulamentul de punere în aplicare (UE) nr. 373/2011, în coloana „Conținut minim”, pentru speciile aviare minore (cu excepția găinilor ouătoare), cuvintele „5 × 108 UFC” se înlocuiesc cu cuvintele „2,5 × 108” și pentru purceii (înțărcați) și speciile porcine minore (înțărcate) cuvintele „2,5 × 108 UFC” se înlocuiesc cu cuvintele „2,5 × 108”.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 aprilie 2013.

Labels: 17
20
0
3
6